Source: http://docplayer.cz/44341153-Z-i-l-i-n-s-k-a-u-n-i-v-e-r-z-i-t-a-v-z-i-l-i-n-e.html
Timestamp: 2018-05-25 01:47:28+00:00

Document:
Ž I L I N S K Á U N I V E R Z I T A V Ž I L I N E - PDF
Download "Ž I L I N S K Á U N I V E R Z I T A V Ž I L I N E"
1 Ž I L I N S K Á U N I V E R Z I T A V Ž I L I N E S M E R N I C A č. 116 URČENIE ŠKOLNÉHO, POPLATKOV SPOJENÝCH SO ŠTÚDIOM, ĎALŠÍCH POPLATKOV A POPLATKOV SPOJENÝCH S UDEĽOVANÍM VEDECKO-PEDAGOGICKÝCH TITULOV Žilina, február 2014
2 Táto smernica upravuje školné, poplatky spojené so štúdiom, ďalšie poplatky a poplatky spojené s udeľovaním vedecko-pedagogických titulov na Žilinskej univerzite v Žiline (ďalej len ŽU ) v súlade s 76 ods. 9 a 92 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len zákon o VŠ ) a so Smernicou č. 106 Štatút Žilinskej univerzity v Žiline (ďalej len Štatút ). ČASŤ I VŠEOBECNÉ USTANOVENIA Článok 1 Základ na určenie školného a poplatkov spojených so štúdiom (1) Základom na určenie školného a poplatkov spojených so štúdiom na ŽU je 10 % z priemernej sumy pripadajúcej na jedného študenta denného štúdia z celkových bežných výdavkov poskytnutých Ministerstvom školstva, vedy, výskumu a športu SR verejným vysokým školám zo štátneho rozpočtu v rámci rozpisu schváleného rozpočtu v predchádzajúcom kalendárnom roku (ďalej len základ). Výšku základu určuje pre každý akademický rok Ministerstvo školstva, vedy, výskumu a športu SR. Základ sa zaokrúhľuje na celých päť eur nadol. (2) Základ sa vzťahuje na akademický rok, ktorý začína v danom kalendárnom roku. Článok 2 Výška poplatkov spojených so štúdiom, ďalších poplatkov a poplatkov spojených s udeľovaním vedecko-pedagogických titulov Výška poplatkov spojených so štúdiom, ďalších poplatkov podľa čl. 7 tejto Smernice a poplatkov spojených s udeľovaním vedecko-pedagogických titulov je odvodená od skutočných nákladov ŽU, ktoré jej vznikajú v súvislosti s týmito úkonmi. ČASŤ II ŠKOLNÉ Článok 3 Druhy školného (1) Školné pri prekročení štandardnej dĺžky štúdia. Započítavanie doby štúdia stanovuje 92 ods. 6 a 7 zákona o VŠ. (2) Školné za súbežné štúdium druhého alebo ďalšieho študijného programu (ŠP) podľa 92 ods. 5 zákona o VŠ, ktorý si študent nezvolil ako bezplatný podľa 70 ods. 1 písm. k) a 71 ods. 3 písm. e) zákona o VŠ. (3) Školné za externú formu štúdia podľa 92 ods. 3 zákona o VŠ. (4) Podľa 92 ods. 8 zákona o VŠ študent, ktorý je občanom členského štátu alebo má trvalý pobyt v členskom štáte, a študuje študijný program v dennej forme štúdia, je povinný v každom akademickom roku uhrádzať ročné školné, ak sa študijný program uskutočňuje výlučne v inom ako štátnom jazyku. Povinnosť uhradiť školné vznikne, len ak niektorá verejná vysoká škola v akademickom roku, v ktorom začal študovať tento študijný program, prijímala na štúdium v tom istom študijnom odbore a stupni v študijnom programe, ktorý sa uskutočňuje aj v štátnom jazyku. (5) Študent, ktorý nie je občanom členského štátu ani nemá trvalý pobyt v členskom štáte a študuje študijný program v dennej forme štúdia, je povinný v každom akademickom roku uhrádzať ročné školné, ak sa študijný program uskutočňuje výlučne v inom ako štátnom jazyku. 2
3 (6) Členským štátom sa rozumie členský štát Európskej únie alebo štát, ktorý je zmluvnou stranou Dohody o Európskom hospodárskom priestore a Švajčiarskej konfederácie. (7) Školné sa stanovuje a vyberá v súlade s ustanoveniami 92 zákona o VŠ. (8) U študentov študujúcich v rámci medzištátnych zmlúv sa školné riadi príslušnými ustanoveniami týchto zmlúv. Článok 4 Určenie výšky školného (1) Výšku školného podľa čl. 3 ods. 1, 2, 4 a 5 na jednotlivé akademické roky určuje rektor po predchádzajúcom vyjadrení dekanov. (2) Výška školného podľa čl. 3 ods. 1, 2, 4 a 5 je uvedená v Prílohe č. 1 tejto Smernice. (3) Výšku školného v externej forme štúdia podľa čl. 3 ods. 3 tejto Smernice na jednotlivé akademické roky určuje dekan. V prípade celouniverzitných študijných programov výšku školného určuje rektor. Výška školného v externej forme štúdia je uvedená v Prílohe č. 3 tejto Smernice. (4) Študent je povinný uhradiť školné a pravdivo uviesť skutočnosti rozhodujúce na jeho určenie v zmysle 71 ods. 3 písm. b) a 92 zákona o VŠ. (5) Študentovi, ktorému podľa čl. 3 tejto Smernice vznikla povinnosť platiť školné v príslušnom akademickom roku štúdia, fakulta po zápise vydá písomné rozhodnutie o povinnosti uhradiť školné. V prípade celouniverzitných študijných programov rozhodnutie o povinnosti uhradiť školné vydá rektor. Rozhodnutie o povinnosti uhradiť školné musí obsahovať výrok, v ktorom je uvedená výška školného a termín splatnosti školného, odôvodnenie povinnosti uhradiť školné a poučenie. Rozhodnutie o povinnosti uhradiť školné sa študentovi doručuje do vlastných rúk. (6) Študent je povinný uhradiť školné najneskôr v lehote stanovenej v písomnom rozhodnutí o povinnosti uhradiť školné. ČASŤ III POPLATKY SPOJENÉ SO ŠTÚDIOM Článok 5 Druhy poplatkov (1) Poplatok za materiálne zabezpečenie prijímacieho konania podľa 92 ods. 12 zákona o VŠ. Poplatok sa vyberá od uchádzača o štúdium. (2) Poplatok za úkony spojené so zabezpečením rigorózneho konania a s obhajobou rigoróznej práce podľa 92 ods. 13 zákona o VŠ. (3) Poplatok za úkony spojené s vydaním diplomu o priznaní akademického titulu podľa 92 ods. 14 zákona o VŠ. Poplatok sa vyberá od absolventov magisterského štúdia, ktorí vykonali rigoróznu skúšku. (4) Poplatky podľa 92 ods. 15 zákona o VŠ za vydanie dokladov o štúdiu, ich duplikátov a ostatné potvrdenia a výpisy o štúdiu uvedené v Prílohe č. 1 tejto Smernice. (5) V zmysle 67 ods. 1 písm. a) zákona o VŠ sa za doklad o štúdiu považuje preukaz študenta. Výšku poplatku za vydanie a prolongáciu preukazu študenta vo forme čipovej karty s funkcionalitami služieb v rámci ŽU a mimo ŽU určuje kvestor a zverejňuje sa formou cenníka. (6) U študentov študujúcich v rámci medzištátnych zmlúv sa poplatky spojené so štúdiom riadia príslušnými ustanoveniami týchto zmlúv. Článok 6 Určenie výšky poplatkov (1) Výšku poplatkov spojených so štúdiom podľa čl. 5 ods. 1 až 4 tejto Smernice okrem preukazu študenta podľa čl. 5 ods. 5 tejto Smernice určuje rektor v súlade s čl. 2 tejto Smernice. Výška poplatkov je uvedená v Prílohe č. 1 tejto Smernice. 3
4 (2) Študent je povinný uhradiť poplatky spojené so štúdiom podľa čl. 5 ods. 1 až 5 a pravdivo uviesť skutočnosti rozhodujúce na ich určenie v zmysle 71 ods. 3 písm. b) a 92 zákona o VŠ. Článok 7 Ďalšie poplatky (1) Poplatky za štúdium v rámci ďalšieho a kontinuálneho vzdelávania. Výšku poplatkov účastníkov schvaľuje rektor. Výška poplatkov sa zverejňuje formou cenníka. (2) Poplatky za kurzy organizované fakultou alebo ostatnými súčasťami ŽU. Výšku poplatkov za kurzy organizované fakultou schvaľuje dekan a výšku poplatkov za kurzy organizované ostatnými súčasťami ŽU schvaľuje príslušný riaditeľ. Výška poplatkov sa zverejňuje formou cenníka. (3) Výšku poplatkov za knižničné, edičné, informačné a podobné služby určuje na základe návrhu jednotlivých pracovísk kvestor a zverejňuje sa formou cenníka. ČASŤ IV POPLATKY SPOJENÉ S UDEĽOVANÍM VEDECKO-PEDAGOGICKÝCH TITULOV (1) Poplatok za habilitačné konanie. (2) Poplatok za inauguračné konanie. Článok 8 Druhy poplatkov Článok 9 Výška poplatkov Výšku poplatkov spojených s udeľovaním vedecko-pedagogických titulov určuje rektor v súlade s čl. 2 tejto Smernice. Výška poplatkov je uvedená v Prílohe č. 1 tejto Smernice. ČASŤ V SPOLOČNÉ USTANOVENIA Článok 10 Splatnosť školného, poplatkov spojených so štúdiom a ďalších poplatkov (1) Školné podľa čl. 3 tejto Smernice, poplatky spojené so štúdiom podľa čl. 5 tejto Smernice a ďalšie poplatky podľa čl. 7 tejto Smernice sa uhrádzajú spôsobom uvedeným v Prílohe č. 2 tejto Smernice. (2) Školné sa uhrádza na akademický rok, termín úhrady určí príslušná fakulta pri zápise, resp. kontrole štúdia, okrem školného za súbežné štúdium, ktoré musí byť uhradené najneskôr do 15 dní od zápisu do príslušného roku štúdia. (3) V odôvodnených prípadoch môže rektor, na základe žiadosti študenta, rozdeliť úhradu školného na dve splátky za každý semester osobitne. (4) Neuhradenie určeného školného v stanovenom termíne splatnosti sa považuje za disciplinárny priestupok. (5) Poplatok za materiálne zabezpečenie prijímacieho konania uhrádza uchádzač o štúdium pri podaní prihlášky na určené číslo účtu so správnym uvedením variabilného symbolu a mena uchádzača (viď Príloha č. 2 tejto Smernice). (6) Ostatné poplatky sú splatné pred začatím príslušného úkonu. 4
5 (7) Ďalšie poplatky podľa čl. 7 tejto Smernice sú splatné pred začatím príslušného úkonu, resp. konania. Článok 11 Osobitné ustanovenia Poplatky podľa čl. 5 ods. 2 a 3 a podľa čl. 9 sa nevyberajú od zamestnancov ŽU. Fakulty si vzájomne uhradia skutočné náklady. Článok 12 Odpustenie školného a poplatkov spojených so štúdiom Rektor môže v súlade so zásadami uvedenými v 19 Štatútu a s platným metodickým usmernením na návrh dekana fakulty školné a poplatky spojené so štúdiom znížiť, odpustiť alebo odložiť termíny ich splatnosti s prihliadnutím na študijné výsledky, zahraničný výmenný pobyt, sociálnu a zdravotnú situáciu študenta alebo na iné skutočnosti hodné osobitného zreteľa. ČASŤ VII PRECHODNÉ A ZÁVEREČNÉ USTANOVENIA Článok 13 Prechodné ustanovenia (1) V zmysle 113af ods. 6 zákona o VŠ študent, ktorého štúdium začalo skôr ako v akademickom roku 2014/2015 a je zapísaný na štúdium študijného programu, ktorý sa uskutočňuje výlučne v inom ako štátnom jazyku, sa na účely 92 ods. 8 v znení účinnom od 1. januára 2013 považuje za zapísaného na štúdium študijného programu, ktorý sa uskutočňuje aj v štátnom jazyku. Článok 14 Záverečné ustanovenia (1) Táto Smernica č. 116 nadobúda platnosť dňom podpísania rektorom ŽU a účinnosť nadobúda dňom 1. septembra (2) Smernicu je možné meniť a dopĺňať formou písomných a očíslovaných dodatkov. (3) Dňom účinnosti tejto Smernice ruší sa Smernica č. 107 zo dňa 25. januára (4) Súčasťou smernice sú: a) Príloha č. 1 - Výška školného, poplatkov spojených so štúdiom a poplatkov spojených s udeľovaním vedecko-pedagogických titulov. b) Príloha č. 2 - Spôsob platby školného, poplatkov spojených so štúdiom, ďalších poplatkov a poplatkov spojených s udeľovaním vedecko-pedagogických titulov. c) Príloha č. 3 - Výška školného pre externú formu štúdia konkrétnych študijných programov. V Žiline, dňa Dr. h. c. prof. Ing. Tatiana Čorejová, PhD. rektorka 5

References: čl. 7
 čl. 3
 čl. 3
 čl. 3
 čl. 3
 čl. 5
 čl. 5
 čl. 2
 čl. 5
 čl. 2
 čl. 3
 čl. 5
 čl. 7
 čl. 7
 čl. 5
 čl. 9